OpenLLM-France/wikimedia huggingface dataset:
# Xime

Xime és una pel·lícula coproducció de Guinea Bissau i els Països Baixos de gènere drama, realitzat i escrit per Sana Na N'Hada i Joop van Wijk. Es va estrenar als Països Baixos el 9 de novembre de 1995.

## Argument

A principis de 1960, al poble de Xime a Guinea Bissau, Iala, pare de Raul i Bedan, es preocupa pels seus dos fills. El més gran Raul, dirigit per desitjos de revolta, és buscat per les autoritats colonials portugueses mentre estudiava a Bissau amb els religiosos. Bedan, el petit, un adolescent turbulent, arriba a una edat a la qual s'ha de presentar a contracor als rituals tradicionals de pas a l'edat adulta. Per a tots, s'albiren temps difícils.

## Repartiment

* Aful Macka: Iala
* Justino Neto: Raul
* José Tamba: Bedan
* Etelvina Gomes: N'dai
* Juan Carlos Tajes: Cunha
* Jacqueline Camara
* Saene Nanque
* Namba Na Nfadan

## Reconeixements

| Any | Premis | Categories | Destinataris i nominats | Resultat |
| 1994 | Festival de Cannes | Un Certain Regard | Xime | Nominat |
| 1994 | Festival Internacional de Cinema d'Amiens | Premi Especial del Jurat | Xime | Guanyador |
| 1995 | Festival Internacional del Primer Film d'Annonay | Premi Especial del Jurat | Xime | Guanyador |
| 1995 | Vues d'Afrique — Jornades del Cinema Africà | Premi de Comunicació Intercultural - Millor llargmetratge | Xime | Guanyador |

## Referències

* ↑ Peter Karibe Mendy i Richard Andrew Lobban Jr.. Historical Dictionary of the Republic of Guinea-Bissau (en anglès). 4, 2013, p. 93. ISBN 9780810880276.
* ↑ «Xime». Films Distribution. Arxivat de l'original el 2016-08-12. [Consulta: 23 agost 2016].
* ↑ «Xime». Festival de Cannes.
* ↑ «Historique des palmarès». Festival Internacional de Cinema de Amiens.
* ↑ «Palmarès». Festival Internacional do Primeiro Filme de Annonay.
* ↑ Coutier, Mario «Les 11e Journées du cinéma africain et créole prennent fin sur une bonne note» (en francês). La Presse [Montreal], 194, 08-05-1995, pàg. 10. Arxivat de l'original el 2016-08-11 [Consulta: 23 agost 2016]. Arxivat 2016-08-11 a Wayback Machine.

## Enllaços externs

* Xime a Africultures.com
# Zerziàib

Zerziàib (en rus: Зэрзяыб) és un poble de la República de Komi, a Rússia, segons el cens del 2010 tenia 13 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Zeroud

El oued Zeroud (àrab: وادي زرود, wādī Zurūd) és un riu de Tunísia, que creua la governació de Kairuan. Tot i ser el segon més important de Tunísia, és sec bona part de l'any. Es tracta més que d'un riu d'una sèrie de torrents que drenen la regió del Djebel Nara i Djebel Tazza i que són controlats actualment per l'embassament de Sidi Saad, uns 45 km al sud-oest de Kairuan. Desemboca pel llac Sebkhet Cherita, a la mar Mediterrània al golf d'Hammamet.
El principal uadi arriba del Djebel Lasouda. En tot aquesta zona una sèrie d'uadis s'ajunten amb l'oued Zeroud que corre durant uns 40 km entre l'embassament i una zona a un 10 km al sud-est de Kairuan on deixa de ser estrictament un riu i es formen les avingudes que recullen les aigües i que la porten fins a Sussa, on desaigua la principal. El seu curs és d'uns 40 km del que seria un riu i 150 km en el conjunt.
La pluviometria reduïda de la regió fa que no porti aigua a l'estiu però produeix inundacions a la tardor, quan la pluja cau en poc temps. La construcció de l'embassament ha posat en regadiu la zona i ha evitat inundacions, però ha reduït l'aigua de les napes freàtiques que estan sobreexplotades.

## Referències

* ↑ «Wādī Zurūd» (en castellà). mapcarta.com. [Consulta: 8 gener 2023].
* ↑ Hughes, R. H.. A Directory of African Wetlands (en anglès). IUCN, 1992, p. 80. ISBN 978-2-88032-949-5.
* ↑ Solski, Ruth. All About Tunisia Gr. 3-5 (en anglès). On The Mark Press, p. 16. ISBN 978-1-77072-165-4.
* ↑ «Medina of Sousse» (en anglès). UNESCO World Heritage Centre. [Consulta: 8 gener 2023].
* ↑ «Tunisia». Encyclopedia of Earth, 12-06-2012. [Consulta: 8 gener 2023].
# Yang Gui-ja

Yang Gui-ja és una escriptora sud-coreana.
Nasqué l'1 de juliol de 1955 a Jeonju, província de Jeollabuk-do, Corea del Sud. Es graduà a la Universitat Wonkwang al 1978 de literatura coreana. Es muda a Seül després de casar-se al 1980. Debuta amb els relats "Començar un nou matí" i "La porta ja tancada". El 1986 aconseguí l'èxit amb la publicació del recull d'històries curtes entrellaçades Els veïns de Wonmi-dong. Aquesta col·lecció és una meticulosa descripció de la vida de la gent en la perifèria de la cultura industrial. El 1998 guanya la cinquena edició del premi Yoo Juhyeon i al 1992 el prestigiós premi literari Yi Sang.
Quan en els anys noranta es generalitzà el capitalisme a Corea i la desil·lusió reemplaçà l'esperança política suscitada en els anys anteriors, l'obra de Yang Gui-ja també seguí aquesta evolució. El 1992 escriu "La flor amagada", que explica la història, en certa manera autobiogràfica, d'un autor que busca una nova esperança després que els seus antics ideals hagen desaparegut. En "El camí a les tombes Cheonma", el protagonista lluita per recuperar-se d'un trauma del passat i de la impotència present. "La flor amagada" i "El camí a les tombes Cheonma" s'apleguen amb altres tres històries: "Flor de muntanya", "L'oportunista" i "La tristesa també dona força". Aquest darrer relat dona nom al recull.
Des de mitjans vuitanta és coneguda com a escriptora de ficció, i de revistes femenines, diaris i altres mitjans. En els anys noranta obrí un popular restaurant a Seül.

## Obra

La seua obra primerenca més coneguda és Els veïns de Wonmi-dong (Wonmi-dong saramdeul), que retrata l'aïllament i l'alienació dels petits pobles com a resultat de la modernització. Durant els anys noranta la seua ficció es fa més personal i publica algunes obres que tingueren gran popularitat, com ara Contradiccions (Mosun), que fou la novel·la coreana més venuda de 1998.

### Obres en coreà (llista parcial)

* L'ocell sord (1985)
* Al costat del riu de Babilònia (1985)
* Els veïns de Wonmi-dong (1987)
* Esperança (1990)
* Espere el que és prohibit per a mi (1992)
* La tristesa també dona força (1993)
* Un amor de mil anys (1995)
* Contradiccions (1998)

## Premis

* Cinquena edició del premi Yoo Juhyeon (1988)
* Setzena edició del premi Yi Sang (1992)
* Premi Literatura contemporània (Hyundae Munhak) (1996)

## Referències

* ↑ "양귀자" biographical PDF available at LTI Korea Library or online at: http://klti.or.kr/ke_04_03_011.do# Arxivat 2013-09-21 a Wayback Machine.
* ↑ KLTI Author app
* ↑ Who's who in contemporary women's writing. Jane Eldridge Miller. P. 353
* 1 2 The Columbia Companion to modern East Asian literature. Julie Pickering. p 738
* ↑ Korea Literature Translation Institute. Korean Writers: The Novelists p. 12 231
* 1 2 KLTI Author App
* ↑ Korea Literature Translation Institute. Korean Writers: The Novelists p. 234
* ↑ A History of Korean Literature, Peter H. Lee. Cambridge University Press, Cambridge. 2003, p.492
* ↑ Contradictions, YANG Gui-ja Translated by Stephen EPSTEIN and KIM Mi-Young ISBN 1-885445-26-1

## Enllaços externs

* Ressenya d'Òxid.
* Review of Contradictions.
# Xahr Hilal Yuhaqbid

Xahr Hilal Yuhaqbid fou rei de Qataban al segle ii.
Va fundar una nova dinastia i no es coneix la relació que pogués tenir amb l'anterior ni amb el suposat darrer rei Yaghul Yuhargib. Shahr Hilal Yuhaqbid va regnar sol uns anys i després amb un associat de nom Hawfi`am Yakhal, que podria ser el seu germà, però el successor fou el fill Nabat Yuhan`im.

## Referències

* Mounir Arbach, « La chronologie du royaume de Qatabân du Ier siècle avant J.-C. au Ier siècle après J.-C. », Chroniques yéménites en línia, 10/2002, posat en línia 21 d'abril de 2003, Consulta 31 d'octubre de 2010. URL :
# Xi Zhicai

Xi Zhicai :
| Xinès tradicional: | Xinès tradicional: | 戲志才 |
| Xinès simplificat: | Xinès simplificat: | 戏志才 |
    En aquest nom xinès, el cognom és Xi.
Xi Zhicai va ser un assessor del senyor de la guerra Cao Cao durant el període de la tardana Dinastia Han Oriental de la història xinesa. Va presentar-se per unir-se al servei de Cao gràcies a una recomanació de Xun Yu. Xi Zhicai va acabar morint molt jove. Xun Yu llavors va demanar que Xi Zhicai fos reemplaçat per un altre estrateg molt brillant, Guo Jia, que estaria destinat també a morir a una edat jove.
Els registres històrics reflecteixen molt poca informació sobre ell: el seu nom apareix en dos biografies del San Guo Zhi, i breument en un capítol del Hou Han Shu. A diferència de la majoria de les figures públiques del seu temps, Xi Zhicai no apareix en el Romanç dels Tres Regnes.

## Vegeu també

* Llista de persones dels Tres Regnes

## Bibliografia

* Chen Shou. Registres dels Tres Regnes, Volums 10 i 14, Biografies de Xun Yu i Guo Jia.
* Fan Ye. Llibre del Han Tardà.
# Xíling tanzà

El xíling tanzà (en suahili shilingi ya Tanzania o, simplement, shilingi; en anglès Tanzanian shilling o, simplement, shilling) és la unitat monetària de Tanzània. El codi ISO 4217 és TZS i s'acostuma a abreujar Tsh. Tradicionalment s'ha subdividit en 100 cèntims (senti / cents), tot i que actualment, a causa del baix valor de la moneda, la fracció ja no s'utilitza.
Es va adoptar el 1966 en substitució del xíling de l'Àfrica Oriental en termes paritaris (1=1), moneda que s'havia introduït el 1921.
Emès pel Banc de Tanzània (Benki Kuu ya Tanzania / Bank of Tanzania), en circulen monedes de 50, 100 i 200 xílings, i bitllets de 500, 1.000, 2.000, 5.000 i 10.000 xílings. Les monedes de 5, 10 i 50 cèntims i d'1, 5, 10 i 20 xílings, tot i que oficialment no han estat retirades de la circulació, a la pràctica ja no s'utilitzen.

## Taxes de canvi

* 1 EUR = 1.587,13 TZS (18 de juny del 2006)
* 1 USD = 1.255,04 TZS (18 de juny del 2006)

## Referències

* ↑ Linzmayer, Owen. «Tanzania». A: The Banknote Book (en anglès). San Francisco, CA: www.BanknoteNews.com, 2012.
* ↑ Peter Eu, Ben Chiew. Queen Elizabeth II Portrait On Banknotes Numismatic Reference (en anglès). Eureka Metro, 2006, p. 65. ISBN 9789834303815.

## Vegeu també

* Xíling

## Enllaços externs

* (anglès) Banc de Tanzània Arxivat 2009-11-06 a Wayback Machine.
# Xílovo (Kaluga)

* Per a altres significats, vegeu «Xílovo».
Xílovo (en rus: Шилово) és un poble de l'óblast de Kaluga, a Rússia, que en el cens del 2010 tenia 12 habitants, pertany al districte de Bórovsk.

## Referències

* ↑ Чижков А.Б. Зорин А.А.. Калужские усадьбы. Каталог с картой расположения усадеб, 2007.
# Yann Huguet

Yann Huguet (L'Esparra de Medoc, 2 de maig de 1984) és un ciclista francès, que fou professional des del 2007 fins al 2013. Del seu palmarès destaquen el Tour del Doubs i el Roine-Alps Isera Tour que va aconseguir el 2009.

## Palmarès

* 2005
** Vencedor d'una etapa al Giro de la Vall d'Aosta
* 2006
** Vencedor d'una etapa al Giro de les Regions
** Vencedor d'una etapa a la Volta a Navarra
* 2009
** 1r al Tour del Doubs
** 1r al Roine-Alps Isera Tour i vencedor d'una etapa
* 2010
** 1r a la Hel van het Mergelland

### Resultats al Tour de França

* 2012. 138è de la classificació general

### Resultats al Giro d'Itàlia

* 2008. 135è de la classificació general

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Yann-Vari ar Jan

Yann-Vari ar Jan (Plounérin, 1831 - París 1877) fou un poeta en bretó conegut amb el nom bàrdic d'Eostig Koat An Noz. Va fundar a Morlaix, el 1869, la Cofraria dels Bards de la Baixa Bretanya. Les seves principals obres són Ar Goann en Breiz, Kastel Tonquedec, Burzudou Breiz, Kroaziou Arvor, Les deux Bretagne, Chœur, amb música de Thiielmans, i Breiz.

## Referències

* (francès) Biografia
# Y Fflint

Y Fflint (anglès: Flint) és una localitat i comunitat al nord-est de Gal·les, amb uns 15.000 habitants. Forma part del comtat de Flintshire (comtat preservat: Clwyd) i està situada al llarg de l'estuari del riu Dee sobre la badia de Liverpool, a tocar del límit amb Anglaterra. És la tercera ciutat més gran del comtat.

## Geografia

Y Fflint està situada entre Prestatyn i Mold (respectivament a sud/sud-est de la primera i a nord/nord-oest de la segona); al voltant de 35 km al nord/nord-oest de Wrexham i al voltant 20 km a l'oest/nord-oest de Chester (Anglaterra).

## Origen del nom

El topònim Flint, d'origen incert, deriva potser d'un terme de l'anglès antic o del francès antic que significa "roca dura" i feia referència al castell local.

## Monuments i llocs d'interès
### Església de Santa Maria

Església catòlica de Santa Maria, construïda entre el 1846 i el 1848 al mateix emplaçament d'una església originària del segle xii.

### Castell d'Y Fflint

A Y Fflint hi ha les ruïnes d'un castell, fet construir el 1277 per Eduard I d'Anglaterra. Es tracta d'una de les primeres fortaleses fetes construir a Gal·les pel sobirà anglès.
Va ser en aquest edifici que, el 1399, Ricard II d'Anglaterra va ser desposseït per Henry Bolingbroke (episodi recordat al Ricard II de William Shakespeare).
* Les ruïnes del castell d'Y Fflint

## Demografia

Al cens del 2011 Y Fflint tenia 14.907 habitants. Al cens anterior del 2001, tenia en canvi 14.655 habitants.

## Personatges cèlebres

* Jade Jones, olímpica de taekwondo
* Ian Puleston-Davies, actor
* Ian Rush, futbolista
* Thomas Totty, almirall

## Referències

* 1 2 3 4 Flint (Flintshire, Wales) a City Population
* 1 2 3 «Flint Tourist Information». Arxivat de l'original el 2013-12-02. [Consulta: 21 febrer 2018].
* 1 2 3 Les Guide Traveler de National Geographic - Gran Bretanya
* ↑ ViaMichelin.it: Itinerari d'Y Fflint a Wrexham
* ↑ ViaMichelin.it: Itinerari d'Y Fflint a Chester
* ↑ Flint Castle, a Flint.co.uk
* ↑ Flint Castle Arxivat 2012-09-10 a Wayback Machine., a Discover Flintshire
* 1 2 Flint Castle Arxivat 2012-06-08 a Wayback Machine., a Cadw
* ↑ Flint Castle, a Ancient Fortresses
* 1 2 Flint Castle, a Castles of Wales
* 1 2 3 Flint Castle Arxivat 2018-02-22 a Wayback Machine., a Great Castles of Wales
# Zabolótie

Zabolótie (en rus: Заболотье) és un poble de l'óblast de Nóvgorod, a Rússia, segons el cens del 2010 tenia 47 habitants.

## Referències

* ↑ «Barashikha». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ «Схема территориального планирования Маловишерского муниципального района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2016-03-14. [Consulta: 19 març 2022].
# Zaket

Zaket fou un faraó que va governar en algun lloc de l'antic Egipte, però no es pot ubicar cronològicament. Pot correspondre a qualsevol de les dinasties entre la dinastia XIII i la dinastia XVII. El més probable és que sigui de la dinastia XIV, car el seu nom és d'arrel cananea.

## Referències

* ↑ admin. «Egyptian Dynasties» (en anglès americà), 24-06-2010. [Consulta: 15 març 2024].
* ↑ «Egyptian Pharaohs : Second Intermediate Period : Dynasty 16 :». [Consulta: 15 març 2024].
* ↑ «Pharaohs Timeline». [Consulta: 15 març 2024].
# Zapucay

Zapucay és una localitat de l'Uruguai ubicada al nord-est del departament de Tacuarembó, sobre el límit amb el departament de Rivera.
Es troba a 125 metres sobre el nivell del mar. Té una població aproximada de 800 habitants.

## Referències

* ↑ (anglès) Mapa, localització, clima i altres dades
# Zapus hudsonius

Zapus hudsonius és una espècie de mamífer rosegador de la família dels dipòdids. Viu al Canadà i as Estats Units, on té una distribució molt àmplia que s'estén des del sud d'Alaska fins a Geòrgia. S'alimenta d'insectes, llavors, fruita i fongs. Els seus hàbitats naturals són els camps d'herba, la vegetació riberenca espessa i les zones boscoses. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Anatomia

Mesura entre 180 i 220 mm i té una cua que pot ser més llarga que la resta del cos i pot arribar a mesurar 136 mm. El seu pes és d'entre 12 i 22 grams. Te la part superior del cos i el cap de color marró groguenc, amb una franja dorsal central més fosca. Te les potes posteriors molt llargues, adaptades per al salt, que és la manera com es desplacen. Aquesta característica fa que, en anglès, el nom popular d'aquesta espècie sigui meadow jumping mouse ('ratolí saltador dels prats').

## Reproducció

L'època de reproducció va des del mes d'abril a començament de setembre i el màxim sol ser entre juny i agost. Normalment es reprodueixen per primera vegada l'estiu posterior al seu naixement. Cada ventrada pot ser de 2 a 9 cries, amb una mitjana entre 4 i 6. Unes 4 setmanes després del naixement, les cries ja estan deslletades i són independents.

## Ecologia, hàbitat i alimentació

En èpoques de sequera pot desplaçar la seva activitat a zones amb més humitat. La densitat de població és variable: de 7 a 48 individus per hectàrea.
L'hàbitat preferit d'aquesta mamífers són les zones de vegetació espessa (herbes i arbusts) en zones humides i ribes de rius. Les femelles pareixen en caus subterranis o sota una coberta. I a l'hivern, quan estan inactius, també es refugien en caus subterranis.
S'alimenten de llavors, fruits, fulles, fongs subterranis i també de petits invertebrats.

## Referències

* ↑ Linzey, A. V.; NatureServe (Hammerson, G.). Zapus hudsonius. UICN 2008. Llista Vermella d'espècies amenaçades de la UICN, edició 2008, consultada el 16 desembre 2015.
* 1 2 3 4 5 «Zapus hudsonius / Meadow Jumping Mouse - Species Summary» (en anglès). B.C. Conservation Data Centre, 1997. [Consulta: 15 gener 2022].
* ↑ «Meadow Jumping Mouse» (en anglès). Encyclopedia of Life. [Consulta: 15 gener 2022].
Espècies vivents de zapòdids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Zapodinae :
Categoria :
# Zemisia

Zemisia és un gènere monotípic de plantes herbàcies que pertany a la família de les asteràcies. La seva única espècie: Zemisia discolor, és originària de les Antilles, on es troba a Cuba i Jamaica.

## Taxonomia

Zemisia discolor va ser descrita per (Sw.) B.Nord. i publicat a Compositae Newsletter 44: 72. 2006.

### Sinonímia

* Cacalia discolor Griseb.
* Cineraria discolor Sw. basiònim
* Pentacalia discolor (Sw.) H.Rob.
* Senecio discolor (Sw.) Boj. ex DC.
* Senecio discolor Desf.

## Referències

* ↑ Zemisia a Global Compositae
* ↑ «Zemisia». Tropicos.org. Missouri Botanical Garden. [Consulta: 27 agost 2012].
* ↑ Zemisia a PlantList
# Zemplín

Zemplín és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1261.
# Écija Balompié

L'Écija Balompié és un club de futbol de la ciutat d'Écija, a Andalusia. Fundat el 1939, actualment milita al grup 4 de la Segona Divisió B.

## Uniforme

* Primera equipació: Samarreta blava, pantaló blanc i mitges blaves.
* Segona equipació: Samarreta, pantaló i mitges negres.

## Estadi

L'Écija Balompié juga els seus partits com a local al Estadio San Pablo, amb capacitat per a 4.500 espectadors. Les dimensions del camp són 103 x 69 metres.

## Dades del club

* Temporades a Primera Divisió: 0
* Temporades a Segona Divisió A: 2
* Temporades a Segona Divisió B: 18 (comptant la 2011-12)
* Temporades a Tercera Divisió: 8
* Millor posició a la lliga: 13è (Segona Divisió, temporada 1995-96)
* Pitjor posició en categoria nacional: 16è (Tercera Divisió, temporada 1960-61)

## Palmarès

* 1 Campionat de Segona Divisió B (Temporada 2007-08)

## Enllaços externs

* Web oficial de l'Écija Balompié
* Dades de l'Écija Balompié a Futbolme
# Zona paleàrtica

La regió paleàrtica o paleàrtic és una de les vuit ecozones en què es divideix la superfície de la Terra. És la de major extensió.
El paleàrtic inclou Europa, la part d'Àsia que queda al nord de l'Himàlaia, el nord d'Àfrica i la zona nord i central de la península aràbiga.
Aquesta denominació s'utilitza extensament en ecologia, botànica, zoologia i biogeografia. Els biomes presents en aquesta regió són: la tundra, els boscs de coníferes, la selva caducifòlia, les rouredes, els prats i els deserts.

## Vegeu també

* Regions zoogeogràfiques
# Mecòpters

Els mecòpters (Mecoptera, gr. mecos, "llarg" i pteron, "ala") són un ordre d'insectes endopterigots, amb el cos tubuliforme i el cap summament allargat formant una mena de bec, i quatre ales membranoses. Els òrgans reproductors d'alguns mascles recorden el postabdomen dels escorpins, per la qual cosa també són coneguts amb la denominació de mosques escorpí. Malgrat això, els mecòpters són totalment inofensius. Se'n coneixen unes 120 espècies.

## Característiques

El cap dels mecòpters és molt allargat, en forma de bec o rostre dirigit cap avall, cònic, format pel clipi i el labre, cosa que és un tret característic d'aquest ordre; les antenes són moniliformes i multiarticulades; tenen dos ulls compostos grans i de vegades tres ocel·les; les peces bucals són mastegadores. El protòrax és petit i transvers, i el pterotòrax (meso + metatòrax) està ben desenvolupat. Les potes són llargues, raptores, o adaptades a la marxa o al salt. Tenen quatre ales similars entre si; són grosses, allargades i estretes, i poden ser transparents o presentar taques fosques; en repòs es disposen horitzontalment sobre l'abdomen o bé plegades a ambdós costats; en alguns casos poden ser reduïdes o absents.
Les larves són terrestres i eruciformes.

## Biologia i ecologia

Els mecòpters es troben normalment a les zones boscoses humides, les femelles dipositen els seus ous en el sòl, i les larves s'alimenten normalment de les fulles en descomposició i de les matèries que formen el mantell. Algunes espècies són capaces d'atacar altres insectes als quals devoren, i amb freqüència se les veu penjant de les seves potes anteriors, agafades a les fulles o branquillons, preparades per agafar amb les potes posteriors petits insectes o aranyes. Algunes espècies de mecòpters s'alimenten de nèctar i també mengen pètals de flors; les seves larves, en canvi, es nodreixen d'una gran varietat de fulles de plantes comunes.

## Mecòpters ibèrics

A la fauna ibèrica només es coneixen dos gèneres, Bittacus (família Bittacidae) i Panorpa (família Panorpidae).

## Referències

* ↑ Blas, M. et al. 1987. Artròpodes (II). Història Natural dels Països Catalans, 10. Enciclopèdia Catalana, S. A., Barcelona, 547 pp. ISBN 84-7739-000-2
* ↑ Barrientos, J. A., 2004. Curso practico de entomología. Asociación Española de Entomología. ISBN 84-490-2383-1
# Pattonomys occasius

Pattonomys occasius és una espècie de mamífer rosegador de la família de les rates espinoses. Viu a l'est de l'Equador i l'oest del Perú. Es tracta d'un animal arborícola del qual a data de 2015 s'han trobat menys de deu exemplars. El seu hàbitat natural són els boscos de plana i, possiblement, montans. Es desconeix si hi ha cap amenaça significativa per a la supervivència d'aquesta espècie.

## Referències

* ↑ Vivar, E.; Patterson, B. Pattonomys occasius. UICN 2008. Llista Vermella d'espècies amenaçades de la UICN, edició 2008, consultada el 6 març 2015.